C 344/104
BG
Официален вестник на Европейския съюз
29.9.2023 г.
Наскоро публикувани данни (34) показват, че броят на новите еднорози в ЕС през първото тримесечие на 2023 г. е бил относително нисък, като са регистрирани само четири, в сравнение с около 20 през съответния период през 2021 г. и 2022 г. (съответно 22 и 20).
През първото тримесечие на 2020 г. са създадени четири нови предприятия еднорози.
Следователно появяването на еднорози в ЕС изглежда е спаднало до нивата преди COVID.
Дори със скорошната си възходяща тенденция ЕС изостава от други региони като САЩ, Китай и Обединеното кралство, където са съсредоточени повечето еднорози или защото са основани там, или поради преместването им в тези региони, след като са били основани (35).
Създаването на силни и поддържащи системи, както и използването на пълния потенциал на единния пазар на ЕС са важни фактори за увеличаване на броя на еднорозите или за привличането им от цял свят.
Базовата траектория се основава на данните за минали периоди за еднорози, обхващащи периода 2008—2022 г. Избраната в този случай функционална форма е експоненциалната и тя кореспондира добре с данните за минали периоди (Figure 15).
Поради скорошната/настоящата нестабилност на тенденциите не е показана траектория за Цифровото десетилетие.
Фигура 15
Брой еднорози в ЕС.
Данни за минали периоди и базова траектория
3.2.10.
Цифровизация на публичните услуги Цел: цифровизацията на публичните услуги, при която да има 100 % достъпно онлайн предоставяне на ключови публични услуги и, когато е приложимо, възможност за гражданите и предприятията в Съюза за онлайн взаимодействие с публичните администрации.
Определяне на КПЕ: — граждани: предоставяне онлайн на ключови публични услуги за гражданите — измерва се като дял на административните стъпки, които могат да бъдат осъществени изцяло онлайн, за важни събития в живота.
Вземат се предвид следните събития: преместване; транспорт; започване на процедура за искове с малък материален интерес; семейни дела; професионално развитие; образование; и здраве; — предприятия: предоставяне онлайн на ключови публични услуги за предприятията — измерва се като дял на административните стъпки, необходими за започването на стопанска дейност и извършването на редовни стопански операции, които могат да бъдат осъществени изцяло онлайн.
(34) Dealroom (https://tinyurl.com/EU-unicorns-Q1-2023) (35) Dealroom (https://tinyurl.com/unicorns-totals-non-EU)